Finance.uz - Истеъмолчилар федерацияси таҳлили: Автолизинг ташкилотлари одамларни чув туширмоқда...\nИстеъмолчилар ҳуқуқларини ҳимоя қилиш федерациясига автолизинг «қурбони» бўлганлар кўп бора мурожаат қилади. Бугун шундай ҳолатларга алоҳида тўхталамиз.\nАндижон вилоятида яшовчи М.Темиров Республика Истеъмолчилар ҳуқуқларини ҳимоя қилиш федерациясига мурожаат қилар экан, у Фарғона шаҳридаги «Умид савдо файз инвест» масъулияти чекланган жамияти билан 2018 йилда шартнома тузиб, «Damas-3» автомашинасига буюртма берганини маълум қилган.\nФедерация томонидан МЧЖ масъул шахсларига тушунтиришлар олиб борилгандан сўнг, 40 кун ичида автомашина учун тўланган пул қайтариб берилишини зиммасига олган «Умид савдо файз инвест» МЧЖ ўз ваъдасида турмади.\nНукус шаҳри 22-кичик тумани, 9-уй, 33-хонадонда истиқомат қилувчи Ярашев Қамариддин Ўзбекистон истеъмолчилар ҳуқуқларини ҳимоя қилиш жамиятлари федерациясининг 1091– ишонч телефони орқали мурожаат қилиб, «QQAVTOTEXXIZMAT» МЧЖ билан «Damas-2» русумли автомобиль олиш учун шартнома имзолагани ва шунга мувофиқ пул ўтказиб берганини маълум қилган. Мурожаатга автосалон ходимлари автомашинани Нукусдан эмас, балки Хоразм вилоятидан олиши кераклигини айтгани сабаб бўлган.\nНукус шаҳар Истеъмолчилар ҳуқуқларини ҳимоя қилиш жамияти ходимлари вазиятни ўрганиб чиқиб, ўша куннинг ўзида истеъмолчига «Damas» автоуловини Нукус шаҳрида топширган.\nҚорақалпоғистонда яна бир шундай ҳолат юз берди. Жорий йилнинг 9 январь куни Қорақалпоғистон Республикаси Истеъмолчилар ҳуқуқларини ҳимоя қилиш жамиятлари федерациясининг ишонч телефонига Қўнғирот тумани, Қирққиз қишлоғида истиқомат қилувчи фуқаро И.Узақбергенованинг Кегейли туманида жойлашган «KEGEYLI-AGROTEXSERVIS MTP» автосалонга «Cobalt» автомашинасини олиш учун пул ўтказгани ва автосалон ходимлари томонидан автомашина келгани хабар қилган, лекин автомашинани Хоразм вилоятидан олиш керак бўлаётгани борасидаги норозилик мурожаати жўнатилган. Ушбу мурожаат Кегейли тумани Истеъмолчилар ҳуқуқларини ҳимоя қилиш жамияти мутахассислари томонидан ўрганиб чиқилди ҳамда истеъмолчига 2019 йил 15 январь куни Кегейли туманининг ўзида «Cobalt» автомашинасини олишига амалий ёрдам кўрсатилди.\nМурожаатда таъкидланишича, истеъмолчи 2018 йил 12 июнь куни «Умидсавдо-файз инвест» масъулияти чекланган жамияти билан лизинг асосида оқ рангли «Nexia-3» автомашинасини сотиб олиш учун шартнома тузган ва 2018 йил 12 июнь куни 33 400 272 сўм, шундан 18 826 272 сўмини пластик картадан, 14 574 000 сўм нақд ўтказгани, пул тўлаганига 250 кун бўлган бўлса-да, на автомобилдан ва на пулдан дарак бўлмаган.\nҚорақалпоғистон Республикасидан мурожаат қилган яна бир юртдошимиз Жавоҳир Абдунабиев «Тўрткўл Автолизинг» МЧЖ корхонаси билан шартнома тузиши орқали «Damas» русумли автомобилини лизинга бериш тўғрисида келишади. Шартномада белгиланган сумма 53 630 000 сўмни аввалдан тўлаб беради. Лекин корхона истеъмолчига на автомашинани етказади ва на тўланган пулни қайтариб беради. Федерация мутахассислари масалани синчковлик билан ўрганиб чиқишди ва истеъмолчи тўлиқ ҳақ экани маълум бўлади. Натижада, «Damas» учун тўланган 53 630 000 сўм эгасига қайтариб берилди. Таассуфки, булар денгиздан бир томчи, холос.\nМазкур ҳудуддаги яна бир ҳолат. Худди шу Тўрткўл туманидаги «Тўрткўл Автолизинг» МЧЖ корхонаси раҳбари А.Раджапбаев томонидан тумандаги Уллибоғ ОФЙ 114 – хонадонида яшовчи Қабулов Жаҳонгир Азамат ўғли билан 2019 йил 8 январь куни тузилган №01/01-сонли «Spark» русумли автомобилини лизинг бериш тўғрисида тузган шартнома шартларини бажара олмагани сабабли, истеъмолчи Қабулов Жаҳонгир тўлаган 19 999 000 (ўн тўққиз миллион тўққиз юз тўқсон тўққиз минг) сўм лизинг асосий тўлови, 3 332 000 (уч миллион уч юз ўттиз икки минг) сўм лизинга хизмат кўрсатиш тўловини – жами 23 331 000 (йигирма уч миллион уч юз ўттиз бир минг) сўмни тўлиқ нақд пулда қайтариб тўлаб берди. Шунингдек, лизинг шартномасининг 6.3-банди бўйича шартнома ўз вақтида бажарилмаганлиги учун лизинг объекти қийматининг 2 фоиз миқдорида 1 334 000 (бир миллион уч юз ўттиз тўрт минг) сўм пеня ҳам тўлади.\nАфсуски, киши таъбини хира қиладиган бундай ҳолатлар Қорақалпоғистонда кам эмас. Нукус шаҳар истеъмолчилар ҳуқуқларини ҳимоя қилиш жамиятига шаҳарда истиқомат қилувчи фуқаро Ж. К мурожаат қилди. У ўз мурожаатида Нукусда жойлашган автосалондан «Cobalt» автомашинасини олиш учун шартнома тузгани, шартнома шартларига кўра автомашина кечиктирилаётганидан норозилигини билдирган.\nМурожаат жамият мутахассислари томонидан ўрганилиб, асосли экани исботланди ва истеъмолчига «Cobalt» автомашинаси етказилиб, кечиктирилган 30 кун учун 219 582 сўм (пеня) истеъмолчи фойдасига ундириб берилди.\nБухоро вилояти Жондор тумани «Самончуқ» МФЙ Мурғак қишлоғида яшовчи Шарипов Бобур Истеъмолчилар ҳуқуқларини ҳимоя қилиш жамиятлари федерациясининг 1091–ишонч телефонига мурожаат қилган. Унинг мурожаатига кўра, Ғиждувон «Автотеххизмат» авто салонидан «Cobalt» русумли автомашинасини сотиб олиш учун шартнома тузилган. Келишув шартлари бажарилмаганлиги сабабли Ғиждувон туман истеъмолчилар ҳуқуқларини ҳимоя қилиш жамияти ходимлари томонидан мурожаат синчковлик билан ўрганиб чиқилди ҳамда «Cobalt» русумли автомашина эгасига олиб берилди.\nАгар автомашина ўз вақтида етказиб берилмаса, корхона томонидан ҳар бир кечиктирилган кун учун 0,4 фоиз миқдорида пеня тўланиши шартномада белгиланган. Бухоро тумани Истеъмолчилар ҳуқуқларини ҳимоя қилиш жамиятига Вобкент туман Кулолчи кўчаси 65-уйда яшовчи Саъдулла Наврўзов мурожаат қилган. У ўз мурожаатида «Ситора-авто савдо» МЧЖ билан «Nexia-3» автомашина сотиб олиш учун белгиланган тўловни амалга ошириб, шартнома тузган. Шартномага асосан, 2019 йил 1 январга қадар автомашина фуқарога етказиб берилиши белгиланган бўлган. Агар ўз вақтида етказиб берилмаса, корхона томонидан ҳар бир кечиктирилган кун учун 0,4 фоиз миқдорида пеня тўланиши шартномада кўрсатилган. Аммо истеъмолчига шартномада кўрсатилган муддатда автомашина берилмаган.\nМурожаат вилоят Истеъмолчилар ҳуқуқларини ҳимоя қилиш жамияти мутахассислари томонидан ўрганилиб, натижасида фуқарога «Nexia-3» автомашинаси олиб берилди, шунингдек, истеъмолчининг аризасига биноан, кечиктирилган муддат бўйича пеня ҳисобланиб, корхона томонидан фуқарога ўн миллион тўққиз юз ўн минг тўрт юз ўн саккиз сўм пеня тўланди.\nУшбу мурожаатда қайд этилишича истеъмолчи 2018 йил 6 август куни «Умид савдо файз инвест» МЧЖ билан «Nexia-3» русумли автомашинаси харид қилиш учун шартнома тузган ва истеъмолчи шартномада кўрсатилган 34 750 000 сўмни тўлаган. Аммо автомашинани ўз вақтида етказилмаган.\nОлот тумани «Денов» МФЙ Олмазор қишлоғида истиқомат қилувчи Ўткир Азимов яхши ният билан Бухоро шаҳридаги «Умид» автолизинг ташкилотига «Nexia-3» автомашинаси учун шартнома асосида пул тўлайди. Нақд 38 000 000 сўмни ҳеч қандай эътирозларсиз, ўз вақтида топширади ва автоулов келишини кутади. Буни қарангки, вақт ўтиб на автомобилдан дарак бор, на шартномадаги ваъда берилган шартлардан. Натижада истеъмолчи Ўткир Азимов фуқаролик ҳуқуқлари поймол этилганини тушуниб етади ҳамда шартномани бекор қилади. Бироқ «Умид» автолизинг ташкилоти 38 000 000 сўм пулни қайтаришни пайсалга солади. Автомобилни етказиб бермагани учун мижоз корхона раҳбарларидан тўланган пулни қайтаришини сўраб мурожаат қилган, аммо унинг мурожаатлари жавобсиз қолган.\nМурожаат мутахассислар томонидан ўрганилганида, ҳақиқатдан «Ориент Авто Лизинг» корхонаси томонидан истеъмолчи ҳуқуқи бузилганлиги маълум бўлди. Корхона раҳбарларига Ўзбекистон Республикаси «Истеъмолчиларнинг ҳуқуқларини ҳимоя қилиш тўғрисида»ги қонуннинг тегишли бандлари талаблари тушунтирилди. Натижада фуқарога 51 184 000 сўм маблағи қайтариб берилди. Kорхона раҳбарларига келгусида бу каби камчиликларга йўл қўйилса, қонунда белгиланган тартибда чора кўрилиши тушунтирилди.\nМурожаатга кўра, Шохиддин Ахмедов Бухоро шаҳридаги «Умид авто лизинг» корхонасига «Nexia-3» автомобили учун 2018 йил август ойида 34.750.000 сўм нақд пул тўлаган. Аммо ҳозирга қадар автоуловни ололмаганидан норози бўлган. Жамият бундай муаммоларга ечим топишга доим ҳаракат қилди. Учар тадбиркордан истеъмолчининг 34.750.000 сўм нақд пули олиб берилди ва унинг қонуний ҳуқуқлари тикланишига эришилди.


IFA 2015: кўнгилочиш учун Lenovo IdeaCentre AIO 700 моноблоки\n12:07 / 04.09.2015\nМоноблок компьютерлар 24 ва 27 дисплейларга эга версияларда таклиф қилинади. 24 дюймли версияда кўрсатиш қобилияти 3840 × 2160 нуқтани (4K Ultra HD формати), 27 дюймли версияда эса 1920 × 1080 нуқтани (Full HD) ташкил қилади.\nБир вақтнинг ўзида ўнтагача бармоқ текказишни таниш имкониятига эга сенсор бошқарув қўллаб-қувватланади.\nМоноблокларнинг қурилмавий асосини Intel Skylake (6-авлод Core чиплари) платформаси ташкил қилади. Тезкор хотира ҳажми 16 Гб гачани, қаттиқ диск ҳажми эса 2 Тб гачани ташкил қилади. Кўпформатли кардридер кўзда тутилган.\nВидеоост тизими 2 Гб хотирага эга NVIDIA GeForce GTX 950 дискрет график тезлаштиргичидан фойдаланади. Компьютерга JBL динамиклари, Wi-Fi 802.11b/g/n/ac ва Bluetooth 4.0 симсиз алоқа адаптерлари, 1080р-видео ни қўллаб-қувватловчи веб-камера (Intel RealSense 3D-камераси ўрнатилиши мумкин) ўрнатилган. USB 3.0 ва HDMI портлари кўзда тутилган.\nIdeaCentre AIO 700 сериясидаги моноблок компьютерлар Windows 10 Home операцион тизими ва Lenovo’нинг ўз дастурий таъминоти тўплами ўрнатилган ҳолда октябрдан 900 доллар нархда сотувга чиқарилади.


11:07 / 26.08.2020 457 pdf Ўқиш режими + -\nАллоҳ таоло Қуръони Каримда биз бандаларга шундай хитоб қилган:\n«Ва осмондан баракали сувни тушириб, у билан боғ-роғларни ва дон ҳосилини ўстирдик. Ва зич тугунчали, шингиллари бор хурмоларни ҳам...» (Қоф сураси, 9-10 оятлар).\nУшбу ояти карималарда Аллоҳ таоло Ўзининг жонсиз нарсаларга жон киритишга қодирлигига жуда ҳам содда мисол келтирмоқда. Бу мисол ушбу ояти карималар нозил бўлган даврдаги содда ҳаёт кечираётган кишиларни ҳам, ҳозирда ўта мураккаб ҳаёт кечираётганларни ҳам бирдек таъсирлантиради.\n«Ва осмондан баракали сувни тушириб, у билан боғ-роғларни ва дон ҳосилини ўстирдик. Ва зич тугунчали, шингиллари бор хурмоларни ҳам».\nСув бўлмаса, боғ-роғларнинг дов-дарахтлари данак ёки кўчат ҳолида жонсиз бўлиб, ўсмай – ҳаёт кечирмай тураверадилар.\nҚачонки Аллоҳ таоло осмондан баракали сувни туширса, уларга жон кириб, ҳаракатга тушадилар, ўсиб-униб, боғ-роғлар ҳосил қиладилар.\nДонли экинлар ва зич мевали шингиллари бор хурмолар ҳақида ҳам худди шу маънони такрорлашимиз мумкин.\nАллоҳ таоло Ўзи ёғдирган ёмғирни «баракали» деб сифатламоқда. Ушбу барака ёмғири ўт-ўланларни, турли донларни ва боғ-роғларни тирилтирганидек, ўлган инсонларни, ўлик қалбларни ҳам тирилтириши мумкин эмасми?\nКейинги оятда Аллоҳ таоло Ўзи ёғдирган ёмғир ила мазкур нарсаларни ўстириб қўйишини баён қилади.\n«Осмондан сув тушириб, боғ-роғларни, донларни ва зич мевали хурмоларни ўстирдик,\nﮰ ﮱﯓ ﯔ ﯕ ﯖ ﯗﯘ ﯙ ﯚ ﯛ\n«Бандаларга ризқ қилиб. Ва у (ёмғир) билан ўлган шаҳарни тирилтирдик. (Қабрдан) чиқиш ҳам шундай бўладир». (Қоф сураси, 11-оят).\nУшбу ояти каримада аввалги оятда зикр қилинган дон, боғ-роғ, хурмоларни Аллоҳ бандаларига ризқ қилиб бергани эслатилмоқда.\n«Бандаларга ризқ қилиб», дейилганининг маъноси шу.\nАйни чоғда, ўсимликлари қуриб, ўлик ҳолига келиб қолган шаҳарларни ва ерларнинг набототларини ёмғир ила ўстириб-тирилтиришини эслатмоқда.\n«Ва у (ёмғир) билан ўлган шаҳарни тирилтирдик».\nОяти кариманинг охирида эса инсон вафот этиб, кўмилиб, чириб кетганидан кейин, худди шу тарзда қайта тирилиши осон экани таъкидланмоқда.\n«(Қабрдан) чиқиш ҳам шундай бўладир».\n«Набий соллаллоҳу алайҳи васаллам: «Икки нарса рад қилинмайди; Азон пайтида ҳамда ёмғир ёғиб турган пайтда қилинган дуо (рад қилинмайди), дедилар».\nИмом Ҳоким ва Тобароний раҳматуллоҳи алайҳлар ривоят қилишган.\nЭй, мусулмон уммати ҳозир айни вақт, Аллоҳ таолонинг раҳмати бошимиз узра ёғмоқда. Дуога шошилайлик...!\n08:00 / 26.08.2020 1442\n15:05 / 26.08.2020 1269\nҲаж мавсуми келса, Абдуллоҳ ибн Муборак Марвдаги танишларини тўплаб, бирга ҳаж қилишни илтимос қилар эди. Улар рози бўлгач, .Пулларингизни олиб келинг,, дер эди. давоми...\n605 08:00 / 29.12.2020\n4786 14:00 / 17.01.2020\n818 14:30 / 19.05.2019\n366 08:00 / 01.12.2020


Россияда ўзбекистонлик каскадёр жиноятчи қўлга тушди\n13:49 / 15.03.2017\nБугун кечаси Россия ҳудудига ноқонуний кириш ҳаракатининг олди олинди. Бу ишни Ўзбекистондан бўлган мигрант амалга оширмоқчи, деб хабар берди Қалмиқистон республикаси ва Астрахань вилояти бўйича чегара бошқармаси матбуот хизмати.\nЎзбекистоннинг 34 ёшли фуқароси Оқсарой бекатида чегара назоратидан ўтмаслик учун, Тошкентдан Волгоградга қараб ҳаракатланаётган поезд вагонидан сакраган ва вилоят марказига билдирмасдан етиб олишга уринган. Қидирув тадбирлари давомида у ушланган.\nШуни таъкидлаб ўтиш жоизки, 2015 йилда ҳам эркак бундай "трюк" учун 7 ойга озодликдан маҳрум этилган. Эндиликда сакрашни ёқтирадиган рецидивист 4 йилга озодликдан маҳрум этилиши мумкин.


Суперлигага 11 февраль куни жонли эфирда қуръа ташланади – "НЕФТЧИ"\nСуперлигага 11 февраль куни жонли эфирда қуръа ташланади\nАввалроқ қуръа 10 февраль куни бўлиб ўтиши маълум қилинганди. Аммо маълум сабаблар туфайли ЎзПФЛ жараённи 1 кунга кечиктирди.\nБунгача қуръа жараёнига барча клуб вакиллари таклиф этиб келинаётганди. Аммо ҳозирда Суперлиганинг қатор клублари хориж йиғинида бўлиб турибди. Январь ойида футболчилари асосан терма жамоалар билан бирга бўлди. Мавсумга оз қолаётганидан келиб чиқиб, ЎзПФЛ клубларнинг тайёргарлик жараёнига бевосита таъсир ўтказишни истамади.\nШунингдек, жорий мавсумдан бошлаб футбол клубларининг ўз йиллик сметасини ЎФА билан келишиши амалиёти йўлга қўйилди. Унга қадар эса клублар ўз футболчиларини ЎзПФЛ рўйхатидан ўтказа олмайди. Бунинг натижасида футбол клублари ўтган йилнинг 6 декабрь санасидан бошлаб очиқ турган трансфер ойнаси давомида роппа-роса икки ой йўқотишларига тўғри келди. Олдиндаги 18 кун давомида улар барча масалага улгуришлари талаб этилади.\nШуларни инобатга олиб, Суперлига қуръа маросими “Спорт” телеканали студияси орқали жонли эфирга олиб чиқилади. Қуръа ҳаққоний ўтаётганини назорат қилиш учун унга клубларнинг Тошкентда бўлиб турган бир қатор вакиллари ҳам таклиф этилади.\nХабарингиз бор, айни кунларда “Спорт” Хитойда давом этаётган қишки Олимпиада ўйинларини намойиш қиляпти. Юқоридаги ҳолатлар сабаб телеканал ва ЎзПФЛ келишиб, қуръа маросимини 1 кун кейин 21:30 да эфирга олиб чиқишга қарор қилди.\nҚуръа атрофидаги қолган жараёнлар ижтимоий тармоқларимиздаги саҳифаларимиз орқали ёритиб борилади.\nPrevious «НЕФТЧИ» ЛЕГИОНЕР ҲУЖУМЧИ БИЛАН ШАРТНОМА ИМЗОЛАДИ\nNext Coca-Cola Суперлига. 11-турга қадар бўлган учрашувлар тақвими


Оқ уйдаги 100 кун. Байден зерикарли президент бўляптими? - Zamin.uz\nБайденни сайловолди кампания вақтида доим уйида бўлиб, карантин қоидаларига қатъий риоя қилгани сабаб «бункердаги президент» деб аташарди. У президентликка киришгач ҳам олдинги ҳамкасби Трамп каби шоуменга айланиб кетмади ва ижтимоий тармоқларда ҳам фаол эмас. Масалан, Байден кунига ўртача олтитадан ортиқ твит ёзмаяпти. Таққослаш учун, бутун президентлик муддати давомида умумий 9 суткага тенг вақтни ижтимоий тармоқларда ўтказиб, 26 мингдан ортиқ твит ёзган Трамп кунига ўртача 18тадан пост қолдирарди. “Замин” янгиликларини “Facebook”да кузатиб боринг\nЯнгиликлар » Дунё » Оқ уйдаги 100 кун. Байден зерикарли президент бўляптими?


Ўзбекистонда етиштирилаётган мева-сабзавот маҳсулотлари Буюк Британияга экспорт қилина бошлаши кутилмоқда. Бу ҳақда «Ўздавкарантин» инспекцияси матбуот хизмати раҳбари Дурдона Очилова Kun.uz’га маълум қилди.\nМаълум бўлишича, бугун, 3 сентябрь куни «Ўздавкарантин» ҳамда Буюк Британия атроф-муҳит, озиқ-овқат ва қишлоқ хўжалиги вазирлиги (DEFRA) вакиллари иштирокида видеоконференция тарзида мулоқот ташкил қилинган.\nМулоқотда фитосанитария соҳасида ўзаро манфаатли ҳамкорлик масалалари муҳокама қилинган.\n«Видеоконференция доирасида Ўзбекистон қишлоқ хўжалиги маҳсулотларини Буюк Британия бозорларига олиб кириш учун қўшимча фитосанитария рухсатномаларини бериш ва инспекциянинг илмий салоҳиятини мустаҳкамлаш бўйича музокаралар олиб борилди.\nТаъкидлаш керакки, Буюк Британия томони Ўзбекистонда фитосанитария соҳасида олиб борилаётган ислоҳотларни ижобий баҳолади. Хусусан, сўнгги йилларда бу соҳада эришилаётган натижаларга тўхталиниб, Ўзбекистоннинг Халқаро ўсимликларни ҳимоя қилиш конвенциясига қўшилиши, миллий стандартларни халқаро стандартлар билан уйғунлаштирилгани ва бу орқали мамлакатимизда Ўсимликлар карантини соҳасининг янги босқичга кўтарилгани алоҳида таъкидланди», – дейилади хабарда.\nМаълум бўлишича, онлайн мулоқот якунида британиялик мутахассисларнинг Ўзбекистонда қўлланиладиган фитосанитария чоралари бўйича тақдим этилган маълумотларни ўрганиш натижаларига кўра, анор, гилос, олхўри, нектарин, шафтоли, хурмо, олма, нок, узум, лимон, аччиқ қалампир ва помидор сингари жами 12 та маҳсулотни Буюк Британия бозорларига экспорт қилиш мумкинлиги айтилган.\nМаълумот учун, ҳар бир экспортёр Ўзбекистон маҳсулотларини Буюк Британияга олиб кириш учун РЕАСН – Буюк Британия боғдорчилик инспекцияси веб-сайтида рўйхатдан ўтиши керак бўлади.\nМузокаралар якунида Ўзбекистон ҳудудларида ўсимликлар карантини лабораторияларини ташкил этиш учун грантлар ажратилиши масалалари ҳам кўриб чиқилди.\nБундан ташқари, илмий фитосанитария соҳасида ҳам икки томонлама манфаатли ҳамкорликни йўлга қўйиш бўйича келишиб олинди.\n13:56 / 17.02.2021\n2020 йилда мева ва сабзавотлар экспорти 16,5 фоизга камайди\nТайёр кийим-кечаклар экспорти 30 фоизга ошди — Статқўм


Шаҳло Ботирова. Романчиликда эврилишлар (2009) - www.ziyouz.uz\nБош саҳифа МатбуотҲозирги давр матбуотиШаҳло Ботирова. Романчиликда эврилишлар (2009)\nРоман бадиий адабиётнинг нисбатан навқирон, ривожланишда давом этаётган замонавий жанрларидан бири ҳисобланади. Жаҳон адабиётида у драма, достон сингари жанрлардан анча кейин пайдо бўлган. Ўзбек романчилиги ҳам салкам бир асрлик тараққиёт тарихига эга. Абдулла Қодирий етук намуналарини яратиб берган ўзбек романчилиги тез ривожланди, ўсди, изланди ва адабиётимизнинг асосий жанрларидан бирига айланди.\nЎзбек романи руҳи поэзияга, драматургияга таъсир этди ва шеърий романлар, романга монанд драмалар яратилди. Ўзбек адабиётида тарихий, биографик, мистик, фантастик, детектив, сатирик ва маиший романлар пайдо бўлди.\nЎтмиш даври муаммолари фақат мамлакат иқтисодиёти ёки сиёсатига эмас, жамият эстетикасига, маънавиятига, маданиятига ва маорифига ҳам хосдир. Роман жамият бадиий-эстетик тафаккурини иниъкос қилувчи жанр бўлгани учун ҳам воқелик ичра эврилиши, инсон ўй-хаёллари, кўрган-кечирганлари, топган-йўқотганлари билан бадиий талқинга жалб этилади. Ҳозирги турланиб-тусланиб турувчи бозор иқтисодиёти шароитида инсон яна бир бор синовдан ўтади. Моддий манфаатдорлик қанчалар қийинлашгани сайин инсон онгида ечимсиз муаммолар бўй кўрсата боради. Бу нафақат давр, воқелик ичра тизимсиз ўй-хаёллар ичра эврилган инсонни бадиий кашф этган модерн романларига хос хусусият бўлибгина қолмай, анъанавий реалистик романлар қаҳрамонлари руҳиятига ҳам хос хусусият бўлиб намоён бормоқда.\nРоман изланишга имкон берувчи жанр. Сўнгги 10-17 йил ичида яратилган «Лолазор», «Отамдан қолган далалар», «Минг бир кеча», «Фано даштидаги қуш», «Капалаклар ўйини», «Жазирамадаги одамлар», «Мувозанат» сингари асарлар бу жанр имкониятлари, роман тарихи, тадрижи ҳақида фикр-мулоҳаза юритишга ундайди.\nЖаҳон адабиётида романнинг тараққиёт йўли равон бўлмаган: Л.Толстойнинг «Уруш ва тинчлик», Ж.Жойснинг «Улисс» асарлари моҳиятан ўта сирли, шаклан мураккаб романлар сирасига киради. Бундан ташқари Марсел Прустнинг «Йўқотилган вақтни излаб», Уильям Фолкнернинг «Кошона», «Ривоят» каби фалсафий романларига ҳар кимнинг ҳам тиши ўтавермайди.\nИнсон руҳиятининг таҳлили, уни чуқур тушуниш ва тасвирлаш маҳорати — адабиётнинг туб моҳиятини белгиловчи хусусиятлардан бири даражасига кўтарилиши бирданига юз бермаган. Жумладан, Аристотелнинг «Поэтика» асарида қайд қилинишича, бадиий асарнинг асосий белгиси — ташқи ҳодисаларнинг тасвиридир, характер эса ташқи ҳодисалар тасвиридан кейинги воситадир.\nАдабиётшунос Ҳотам Умуров ёзганидек, «А.Қодирий «Ўткан кунлар» романида Отабек ва Кумушларнинг дилбар қалби, ички дунёси тасвирида аналитик («қалб диалектикаси») принципига амал қилган. Ёзувчи бутун эътиборини бош қаҳрамонлар ҳис ва эҳтирослари таҳлилига, лирик интим туйғулар туфайли пайдо бўлмиш фикрлар диалектикасига қаратади». Отабек ва Кумуш қалбидаги ранго-ранг кечинмалар, ширин, мастона ва оғир кайфиятлар, психик, фожиавий драмалар, трагик коллизиялар ва оилавий-маиший, демак, ижтимоий томонлар билан боғлиқдир.\nТанқидчи Умарали Норматов айтганидек, Хуршид Дўстмуҳаммаднинг «Бозор» романи «Ўткан кунлар» билан бошланган ХХ аср ўзбек романчилигининг муносиб якуни дегингиз келади. «Асрнинг илк романи билан сўнгги романи «Бозор» ўртасида муайян муштаракликлар бор. «Бозор» қаҳрамони «Ўткан кунлар» қаҳрамони Отабек исмига оҳангдош тарзда Фозилбек деб аталган. Фозилбек ҳам Отабек сингари бозор — тижорат одами. Отабек миллат тарихининг энг қалтис бурилиш палласида, Чор Россияси босқини — истибдоди арафасида нажот йўлини излайди; Фозилбек эса салкам бир ярим аср давом этган истибдоддан сўнг истиқлолнинг дастлабки йилларида, миллий тикланиш палласида, янги ижтимоий муносабатларга ўтиш жараёнида йўл қидиради».\nХуршид Дўстмуҳаммаднинг «Бозор» романи ҳам онгда кечаётган ўйларнинг мураккаб, табиий оқими тарзида ёзилган бўлиб, роман қаҳрамони Фозилбек бир қарасангиз, ҳаётини бозорсиз тасаввур қилолмайди, бир қарасангиз, бозорни мутлақо жини суймайди. Ана шу зиддиятли туйғулари орасидаги дарбадар ўй-хаёллардан Фозилбекнинг ҳеч кимникига ўхшамаган дунёқараши, қизиқишлари, изтироблари ва тафаккури шаклланади. Бозорда ҳар ким керагини сўрайди, ҳар ким топганини сотади, эплаганини олади. Бозор мана-ман деган инсонни ҳам бозорга солади. Чунки «нафс» деган бир балои азим бор. Фозилбек: «Бозор — одамларнинг асл башарасини кундай равшан кўриш мумкин бўлган энг қулай жой», — деб таърифлайди. Шубҳасиз, бу ўринда Фозилбекнинг ушбу мулоҳазалари айни ҳақиқат.\nФозилбек бозорнинг сир-синоатларини кузатиш билан, отаси ва кичик онаси Умри она эса уни уйлаш, яъни унга «муносибхон»ларни излаш билан овора.\nФозилбек онасидан қолган жумбоқларга тўла ва англаб бўлмас соғинч туйғуси билан, онасининг ўлимига доимо ўзини айбдор ҳис қилади.\nХуршид Дўстмуҳаммад «Бозор» романида Қосимбекнинг невараси Аёнбек — бегуноҳ, фариштадай болакай доимо бобоси Қосимбекни кимдир чақиришини айтади. Катталар чиқиб қарашса ҳеч ким йўқ… Бу тасвирда муаллиф болакайни гуноҳсиз, пок ва фариштадек бўлганлиги учун бобосининг жонини олиб кетувчи фаришталар кўзига кўринадиган ва гаплашадиган тарзда тасвирлайди.\nХулоса қилиб айтганда, Хуршид Дўстмуҳаммад Мустақиллик даври ўзбек романчилиги соҳасида қалам тебратаётган ижодкорлар орасида ўзининг ҳаётий, жозибадор, руҳий-маънавий, бетакрор изланишлари орқали ўзига хос муваффақиятларга эришаётган истеъдодли адибларимиздан бири ҳисобланади.\n← Аввалги Аввалги Шерали Турдиев. Ҳамкорликда гап кўп (2009)\nКейинги → Кейинги: Мирпўлат Мирзо. Шоир (2009)


Олий Мажлиснинг Сенат палатаси томонидан ўз ваколати бўйича қабул қиладиган ҳуқуқий ҳужжат. Сенат қонунлар қабул қилиниши талаб қилинмайдиган масалалар юзасидан қарорлар қабул қилади. Қарор лойиҳаси Сенатга киритилаётганда унга қисқача тушунтириш хати ва бошқа зарур материаллар илова қилинади.\nСенат раиси Сенат қарорини лойиҳасини масъул Сенат қўмитасида кўриб чиқиб хулоса қабул қилиш учун юборади. Сенат мажлисида масъул қўмита вакилининг ахбороти эшитилади ва муҳокама натижалари юзасидан сенаторлар умумий сонининг кўпчилик овози билан Сенат қарори қабул қилинади.\nАгар овоз бериш якунларига кўра қарор лойиҳасини қабул қилиш тўғрисидаги таклиф зарур миқдорда овоз тўпламаган бўлса, таклиф рад этилган ҳисобланади. Сенатнинг Қонунчилик палатаси билан биргаликдаги ваколатларига киритилган масала юзасидан қабул қилинган қарори мазкур қарор қабул қилинган кундан эътиборан 5 кун ичида, агар Қонунда бошқача қоида белгиланган бўлмаса, Қонунчилик палатасига юборилади (Олий Мажлис Сенатининг Регламенти тўғрисидаги қонун 2003 йил 29 август, 15-модда). Сенат палатасининг қарори Сенат раиси томонидан имзоланади.


Тарих жилоси мужассам маскан\n1981 йилда расман ўз фаолиятини бошлаган вилоят ўлкашунослик музейи жойлашган бино ва ундаги экспонатлар юртимиз ва халқимизнинг бой тарихидан сўзлайди.\nИ ОЖИВАЕТ В КРАСКАХ КЕРАМИКА\nВ самаркандском центре ремесленников «Хунарманд» сегодня действуют десятки мастерских ремесленников. Там трудятся немало мастеров нового поколения, продолжающих классические традиции народно — прикладного искусства.\nҚайрувон — Мағриб жавоҳири\nТунисдаги Қайрувон Мағриб мусулмонлари учун муқаддас шаҳар, шу номдаги вилоятнинг маъмурий маркази ҳисобланади.\nВолга бўйидаги гўзал мегаполис\nСамара Волгабўйи иқтисодий ҳудуди ва Самара вилоятининг маркази, Россия Федерациясининг жадал тараққий этаётган мегаполисларидан бири ҳисобланади.\nўқувчи маънавиятини мустаҳкамлайди\nБолтиқ денгизининг гавҳари\nРига кўрфазидаги йирик курорт, Болтиқ денгизининг гавҳари, деган таърифни эшитган инсоннинг кўз олдида Латвиянинг Юрмала шаҳри гавдаланади.\n«Хоббим — китоб йиғиш»\nИш юзасидан танишимнинг уйига бордим. Бир хонага кирарканман, бежирим жавонларда терилган ранг-баранг китоблар эътиборимни тортди.\nУйғониш даври бешиги\nИталиянинг қадимий Флоренция шаҳри Арно дарёси бўйларида жойлашган. У ўтмишда Флорентия республикаси маркази, Медичилар сулоласи ва Италия қироллиги пойтахти бўлган.\nТасвирларда боқий кент манзаралари\n«Чорсу» тасвирий санъат галереясида 18 октябрь — Самарқанд шаҳри куни муносабати билан «Буюк Самарқанд», деб номланган кўргазма ташкил этилди.\nМуҳим дарё порти\nБельгиянинг Льеж шаҳри Маас ва Урт дарёси бирлашадиган ҳудудда жойлашган. Ушбу шаҳарда 200 мингга яқин аҳоли яшайди. Шаҳар агломерациясида эса 600 минг киши истиқомат қилади.\nёхуд салорларни биласизми?\nСуматранинг транспорт ва савдо маркази\nСуматра оролининг шимолий соҳилларида жойлашган Банда-Ачех Индонезиянинг Ачех провинцияси маъмурий маркази ҳисобланади.\nҚаддию қадри баланд шаҳар\nСамарқанд. Бу номни тилга олганимизда кўз олдимизга қадимги Туроннинг пойтахти, Шарқнинг энг гўзал шаҳри, ўз бағрида халқимизнинг бир неча минг йиллик ўтмишини, аждодларимиздан мерос тарихий обидаларни авайлаб-асраётган қадимий ва ҳамиша навқирон шаҳар келади.\nНеподалеку от мечети Хазрат Хизр на мусульманском кладбище расположено одно из самых почитаемых культовых мест Самарканда — мавзолей Нуриддина Басира.\nПловдив — тепаликлар кенти\nАзим Самарқанд курраи заминдаги 15 та шаҳар билан ўзаро дўстлик ва ҳамкорлик алоқаларини йўлга қўйган.\nЭнасой бўйидаги тараққиёт маркази\nКрасноярск Россия Федерациясидаги йирик шаҳарлардан бири, Марказий ва Шарқий Сибирнинг маданий, иқтисодий, саноат ва таълим марказидир.\nдўстлик ва ҳамжиҳатликни янада мустаҳкамлайди\nТоғлар бағридаги Мехико\nМексика Қўшма Штатларининг пойтахти Мехико дунёдаги энг йирик мегаполислардан бири ҳисобланади. Мехико агломерациясида 21 миллион 200 мингдан зиёд аҳоли истиқомат қилади.\nКўприкларга бой Лион\nЛион шаҳри Франция жануби-шарқидаги боғ ва узумзорларга бой Рона пасттекислигида жойлашган.\nЖўшқин ижод маҳсули\nНурота туманининг Ғозғон қишлоғида дунёга келган Туркман Эсонов болаликдаги орзуси — рассомлик ва ҳайкалтарошлик касбини эгаллаб, элу юртнинг эътирофига, эътиборига сазовор бўлган моҳир ижодкорлардан.


Oktabr 2015 – Самарқанд – Ер юзининг сайқалидир…\nБаъзи қимматли ўгутлар …\nБаъзи қимматли ўгутлар … “Бомдод намози вақтида ухлаш ризқни камайтиради” ва “Намоз уйқудан хайрлидир” каби ҳадисларни ҳеч замон унутмасдан, бомдод намозини вақтида ўқиш учун зарурий тадбирларни олиш лозимдир. Яъни эрта туриб, қилинадиган ибодатлар ва бажарилади ган ишларни эртароқ бошлаш лозим бўлади. Болалар ва ёшларга жуда муҳим ва зарур бўлган бир қатор ўгуту насиҳатларни диққатингизга ҳавола этамиз: 1. “Бисмилоҳирраҳонирраҳим билан бошланмаган ҳар қандай бир аҳамиятли иш нуқсонли бўлади,” дея марҳамат қилинган ҳадиси шарифга амал қилиб, ҳар қандай ишни Бисмилоҳирраҳонирраҳим сўзи билан бошлаш керакдир. 2. “Ишга эрта борганнинг иши баракали ва мувафаққиятли…\n16/10/2015 19/11/2015 admin\nЖумангиз муборак бўлсин азизлар. Жума табриги ўрнида почтамизга келган бир табрикни ҳам сизнинг эътиборингиз тақдим қиламиз: Калака қилиш … Калака балки кулдирар, аммо қалбни ўлдиради, Нафратга сабаб бўлиб, уни парчалаб бўлдиради. Дўстлардан келган бошқа бир мактубни ҳам илова қилмоқдамиз: Қалб ва тил тузалмагунча… Имоми Ғазолий ҳазратлари айтдики: Сўзламоқ тўрт қисмдан иборатдир. Бири фақат зарарли; иккинчиси фақат фойдали; учинчиси ҳам фойдали, ҳам зарарли; тўртинчи қисми эса, на зарарли, на фойдалидир. Булардан фақат зарарли бўлган қисмида мутлақо сукут сақламоқ лозим. Чунки унинг фойдаси зарарини қоплай олмайди. Ичида на фойда, на зарар бўлган гапларга…\nҚонун ва мафия …\nМуаллиф: Толиб ЁҚУБОВ. ҚОНУН ВА МАФИЯ: Ўзбекистонда қайси бири зўр? Мана бу хабарни мен “Озодлик” Радиоси сайтида ўқидим: (Парча): “Бу иш юзасидан бораётган терговга яқин Озодлик манбасига кўра, ўлдирилган Жаҳондор Марғилонда ўз тенгқурлари орасида “кўча боласи” сифатида танилган, қамоқдан жорий йил бошроғида чиққан. Бу манбанинг айтишича, 30 ёшли бу йигит бир неча йил аввал ҳам “криминал жанжалда” қатнашган, натижада фарғоналик бир йигит ҳалок бўлган. Жаҳондорга ўша ишда 19 йиллик қамоқ беришди. Уч-тўрт йил ўтириб, шу йил озодликка чиққан эди. Унинг ўлдирилишига сабаб бўлган жанжал Жаҳондор билан “Ўрам” чойхонаси эгасининг ўғли ўртасида…\n09/10/2015 14/01/2016 admin\nЖумангиз муборак бўлсин азизлар. Жума табриги ўрнида почтамизга келган бир табрикни ҳам сизнинг эътиборингиз тақдим қиламиз: Золимнинг охири … На халққа ҳузур берди, на ўзи роҳат этди, Зулмини ортираркан, йиқил-да кетди. Дўстлардан келган бошқа бир мактубни ҳам илова қилмоқдамиз: Кўп гапириш ибодатларни йўқ қилади. Мавлоно Жалолиддин Румий ҳазратларининг олдига бир гуруҳ инсонлар келиб “Баъзи кишилар масжидда ўтириб, дунё сўзини сўзлашмоқда,” деб шикоят қилди. Шунда Мавлоно ҳазратлари, “Кимки олти жойда дунё сўзи билан машғул бўлса, ўттиз йиллик пок ва қабул бўлган ибодати рад этилади ҳамда бекор кетади. Бу олти…\nРасмда шу сўзлар ёзилгандир: Ифлосликда ҳам ибрат бор, уни этма ранжида, Инжу каби кўринади оппоқ тишлари зинжида. Жума табргимизни вақтида давомли бажара олмаганимиз сабабли Қадрли ўқувчиларимиздан чуқур узр сўраймиз. Кейинги Жумаларда бизнинг адресимизга келган Жума табриги мактубларини қуйидаги эълон қилишни фойдали деб ҳисобладик. Кам гапирардилар Тил Аллоҳу таоло эҳсон қилган катта неъматлардан бири. Тилнинг ўзи кичкина, лекин ибодати ёки исёни жуда катта. Чунки куфр ва имон фақат тилнинг шаҳодати билан маълум бўлади. Тилнинг ишлатилиш соҳаси жуда кенг. Уни тутиб қоладиган бир тўсиқ йўқ. Унинг фаолиятининг на чеки, на чегараси бор.…


Ўзбекистонда 2 август куни ҳаво бироз булутли бўлади, тоғли ҳудудларга ёмғир ёғиши мумкин – O'zbekiston Milliy paralimpiya qo'mitasi\nЎзбекистон «Гидрометеорология» хизмати маркази 2 август куни қандай об-ҳаво кутилаётганини маълум қилди.\nТошкент шаҳрида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади. Ҳарорат кечаси 19-21 даража, кундузи 35-37 даража иссиқ бўлади.\nҚорақалпоғистон Республикаси ҳамда Хоразм вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади. Ҳарорат кечаси 20-25 даража, кундузи 34-39 даража иссиқ бўлади.\nБухоро ва Навоий вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади. Ҳарорат кечаси 20-25 даража, кундузи 34-39 даража иссиқ бўлади.\nТошкент, Самарқанд, Жиззах ва Сирдарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади. Ҳарорат кечаси 18-23 даража, кундузи 32-37 даража иссиқ бўлади.\nҚашқадарё ва Сурхондарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади. Ҳарорат кечаси 20-25 даража, кундузи 34-39 даража иссиқ бўлади.\nАндижон, Наманган ва Фарғона вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади. Ҳарорат кечаси 17-22 даража илиқ, кундузи 30-35 даража иссиқ бўлади.\nРеспубликанинг тоғли ҳудудларида ҳаво ўзгариб туради, республика тоғ олди ва тоғ ҳудудларининг баъзи жойларида қисқа муддатли ёмғир ёғади, момақалдироқ бўлиши мумкин. Шамол шарқдан 7-12 метр/секунд тезликда эсади. Ҳарорат кечаси 12-17 даража илиқ, кундузи 22-27 даража иссиқ бўлади.\nЎзбекистонда коронавирусга чалинганлар сони 24,5 мингдан ошди


Тушда ЁНҒОҚ ⋆ Tush tabirlari mukammal sayt\nТушда ит кўрса Ҳаётингизда нималар ўзгаришини биласизми туш табири\nТушда узук кўрса ШОК хабар ешитасизми туш табир\nТушда балик курса ШОК хабар кутиш керакми / Туш таъбири\nТушда аёл куриш ШОК хабар олиб келадими? / туш таъбири\nTush tabirlari mukammal sayt\nSiz va yaqinlaringiz uchun\n16.12.2017 16.12.2017 TUSHDA\nТушда ЁНҒОҚ – Тушдаги ёнғоқ меҳнат, бало, ранж ва қийинчилик билан қўлга кирадиган бойликдир. Тушида ёнғоқ ўйнаётганини ёки қўлида ёнғоғи борлигини кўрса, жанг ва жанжалга далилдир.\nКирмонийнинг айтишича, тушдаги мағзи айниган ёнғоқ, кўп ва озлигига қараб, ҳаром молни билдиради. Агар тушдаги ёнғоқ мағзи ширин бўлса, ҳалол мол қўлга келишини билдиради. Тушида ёнғоқни чаққанини кўрса, ажамлик кишидан мол олишига далилдир.\nТушда ЁНҒОҚ Мағрибийнинг айтишича, тушида ёнғоғи борлигини кўрса, жанг ва хусуамтга дучор бўлишига далилдир. Агар ёнғоқ мағзи аччиқ ва нохуш еканини кўрса, бахил бир одамдан нохуш сўз ешитишига далилдир. Тушида ёнғоқ мағзидан ёғ олганини кўрса, бахил одамдан унга фойда етишига далилдир.\nЁРУҒЛИК (РЎШНОИЙ) – Ибн Сириннинг айтишича, тушдаги рўшнолик ҳидоят йўлидир. Тушида ёруғликка эга эканини ёки кимдир унга берганини кўрса, кимгадир дин илмини ўргатишига тўғри йўлга солишига далилдир. Тушдаги қоронғулик гумроҳлик ва диннинг носозлиги бўлади.\nКирмоний айтадики, тушида ёруғлик кўкрагига тушганини кўрса, порсо ва диндор бўлишини билдиради.\nТушида ён-атрофида ёруғлик борлигини кўрса, яхшилик ва омонликка далилдир.\nЖаъфар Содиқ айтадики, тушдаги ёруғлик тўрт нарсани билдиради: динни; илмни; тўғри йўлни ва пок эътиқодни. Тушда ЁНҒОҚ\nЁСТИҚ (БОЛИШ) – Ибн Сириннинг айтишича, тушдаги болиш ходимни билдиради. Агар янги болиш олганини кўрса ва болиш яшил бўлса ёки унга биров болиш берганини кўрса, бу солиҳ хизматкор ёки ходим олишига далилдир.\nАгар болиши эски, кир, сариқ ёки қора бўлса таъбири аксинча бўлади. Агар болишини парчалаб, титкилаб ташлаганини ёки куйдирганини кўрса ёки болиши йўқолиб қолганини кўрса, хизматкорларининг йўқ бўлишига ёки қочиб кетишига далил бўлади ёки бало ва кулфатга дучор бўлишига далил бўлади.\nТушда илон кўрса буни билсангиз афсусланмайсиз / Туш табири\nТушда илон кўрса буни билсангиз афсусланмайсиз / Туш табири Тушда илон кўрган инсон биринчи навбатда етиборини...\nИмом – тушда кўрса нима бўлиши хақида\nИмом – тушда кўрса нима бўлиши хақида Ибн Сирин: Адолатли бошлиқнинг бирон жойга кириши шу ерга...\nТож – тушда кўрса нима бўлиши хақида\nТож – тушда кўрса нима бўлиши хақида Ибн Сирин: у бошқа тожлар кабидир. Айтилишича, у ортиқча...\n20 KUNDA OZISH UCHUN\nOLATNI KOTTALASHTIRISH YO’LLARI\nALOQA 2 SOAT DAVOM ETADI\nAYOLINGIZNI HURSAND QILISH UCHUN


Қиз ўғирлаган "куёв"га жиноят иши очилди - UzNews.uz\nҚиз ўғирлаган "куёв"га жиноят иши очилди\nИкки нафар таниши билан қиз ўғирлаган йигит қонун олдида жавоб беради.\nИИВ ҳузуридаги Тергов департаменти хабар қилишича, 13 октябрь куни соат 20:00 да, 30 ёшли Д.Е. икки нафар таниши ёрдамида 24 ёшли Г.С.(аёл)ни унинг эркига хилоф равишда Қонликўл тумани “Маденият” МФЙ Сари-олтин кўчаси чорраҳасида Г.С.ни уйига қайтаётганлигидан фойдаланиб, унинг орқасидан бориб унга куч ишлатиб, мажбуран Nexia-2 автомашинасига миндириб олиб қочади.\nУни Қонликўл тумани “Бўстон” ОФЙда жойлашган уйига олиб боришиб, Г.С.ни Д.Е. билан никоҳда бўлиш учун ўғирлашгани аниқланган.\nҚайд этилишича, ҳолат бўйича Г.С., туман ИИБ бошлиғига ариза билан мурожаат қилган. Ҳодиса жойига тергов-тезкор гуруҳи ходимлари чиқиб кўздан кечириш ва бошқа терговга қадар текширув ҳаракатларини ўтказишган. Д.Е.нинг номида бўлган Nexia-2 далилий ашё тариқасида олиниб, тегишли тартибда муҳрланган.\nУшбу ҳолат юзасидан Қанликўл тумани ИИБ ҳузуридаги Тергов гуруҳи томонидан Ўзбекистон Республикаси Жиноят кодексининг 136-моддаси 1-қисми (Аёлни эрга тегишга мажбур қилиш ёки унинг эрга тегишига тўсқинлик қилиш) билан жиноят иши қўзғатилган.


Фойдали маслаҳатлар rukn arxivi | DNK.UZ\nҲомиладорликда гормонал ўзгаришлар туфайли қорин ва белда ортиқча ёғ тўпланиши кузатилади. Туғруқдан кейин ундан халос бўлиш учун эса ёш оналардан бироз ҳаракат ва қунт талаб этилади. Чунки бу муаммони парҳез,…\nЖинсий алоқа вақтида нохушликлар, айниқса, оғриқ кўп урологик касалликларда кузатилади. Жинсий алоқада оғриқ турлича намоён бўлиши мумкин ва оғриқ турли жойларда кузатилиш ҳам мумкин. Оғриқ қорин пастида, оралиқ ёки таносил…\n- «Болалигимдан гулларнинг чангига аллергиям бор. Мунтазам равишда даволанишимга тўғри келади. Яқинда турмушга чиқдим. Ҳомиладор бўлсам, касаллигим авж олиб кетмасмикан, деб хавотирдаман. Бу касалимнинг ҳомилага таъсири бўлмайдими?» Г, 23 ёш.…\nТадқиқотларнинг гувоҳлик беришича, ҳомиладорлик ва туғруқдан кейинги муаммоларнинг энг кўп учрайдигани, бу - қабзиятдир. Ачинарлиси, аксарият аёллар бунга оддий ҳол, деб қарашади ва ҳаёт тарзини ўзгартириш кераклиги ҳақида ўйламайдилар ҳам.…


ИнтерФУТБОЛ :: Легионерларимиздан дараклар: Сергеев тўпурарликка даъвогар\nЛегионерларимиздан дараклар: Сергеев тўпурарликка даъвогар\nБАА. Азиз Ғаниевнинг клуби - «Шабаб Ал-Аҳли» БАА Про лигаси 7-турида «Ал-Жазира»ни қабул қилиб, иродали ғалабанини тантана қилди - 2:1. Ҳамюртимиз бу ўйинда 62-дақиқагача тўп сурди. «Ал-Шаржа» эса ўз майдонида «Ал-Наср»га қарши кечган баҳсда кутилмаган мағлубиятга юз тутди, боз устига, 0:3 ҳисобида. Жамоа ярим ҳимоячиси Отабек Шукуров мазкур омадсиз баҳсда тўлиқ 90 дақиқа тўп сурди.\nИталия. «Рома» Европа Конфедерациялар лигаси гуруҳ раунди 3-турида шармандали мағлубиятга учради - 1:5. Элдор Шомуродов Норвегияда «Буде Глимт»га қарши кечган мазкур учрашувнинг иккинчи бўлими бошида майдонга тушди. Якшанба куни эса «бўрилар» Италия «А» серияси 9-турида «Наполи» билан куч синашишди. Римда бўлиб ўтган ва ҳисоб очилмаган учрашувда Шомуродов атиги 85-дақиқада сафга қўшилди.\nРоссия. Иброҳимхалил Йўлдошевнинг жамоаси - «Нижний Новгород» РПЛ 12-турида «Краснодар»ни қабул қилиб, 1:4 ҳисобида мағлубиятга учради. Учрашувни бошланғич таркибда бошлаган Ўзбекистон миллий жамоаси ҳимоячиси майдонда бир бўлим ҳаракатланди. «Уфа» эса ўз майдонида «Рубин» билан куч синашиб, 1:1 ҳисобида тўхтади. Учрашувнинг 90-дақиқасида алмаштирилган Бошқирдистон жамоаси ярим ҳимоячиси Остон Ўрунов биринчи бўлим ўрталарида ҳакамдан сариқ карточка олгани билан қайдномага кирди.\nҚозоғистон. Қозоғистон Премьер-лигаси 25-туридан ўрин олган «Тобол» - «Шахтёр» учрашуви мезбон жамоанинг 4:1 ҳисобидаги ғалабаси билан тугади. «Тобол» сафида 59 дақиқа тўп сурган Игорь Сергеев жамоасининг 2-голини урди. Эътиборлиси, миллий жамоамиз ҳужумчиси 10та гол билан чемпионат тўпурарлар пойгасида 3-ўринга чиқиб олди.\nЖанубий Корея. «Сеонгнам» «К»-лига 24-турида ўз майдонида чемпионат етакчиларидан бири - «Ульсан»ни 2:1 ҳисобида енгди. Мезбонлар биринчи голни 30-дақиқада ҳамюртимиз Жамшид Искандеров узатмасидан кейин уришди. Тўлиқ вақт давомида ҳаракатланган ўзбекистонлик ярим ҳимоячи якунда сариқ карточка ҳам олди.\nС.Арабистони. «Ал-Наср» омадсизлик домида. Жалолиддин Машарипов жамоаси Саудия Премьер-лигаси навбатдаги турида «Ал-Иттифоқ»ни қабул қилиб, 0:1 ҳисобида енгилди. Ҳамюртимиз бу баҳсда тўлиқ вақт тўп сурди. Ҳафта ўртасида «Ал-Наср»га «Ал-Ҳилол» билан бўлган ОЧЛ ярим финалида қизил карточка панд берганди - 1:2 (Машарипов ушбу омадсиз баҳсда 79 дақиқа тўп сурганди).\nБеларусь. Олий лига 27-турида «Неман» меҳмони бўлган БАТЭ ортга 3 очко (2:0) билан қайтди, фақат ҳамюртимиз Шаҳбоз Умаров ёрдамисиз. Шунингдек, Шаҳзод Убайдуллаев ва Дониёр Абдуманнонов ҳам «Энергетик-БГУ» ўйинида қатнашишмади. Боз устига, «талабалар» сафарда «Гомел»га бас келолмадилар - 0:4. Хуллас, ушбу кўнгилсиз учрашувда жамоадаги ҳамюртларимиздан биргина Бобур Абдухолиқов майдонга тушди ва тўлиқ вақт ҳаракатланди.


PUBG ўйнаётган вояга етмаганларни ҳибсга олиш бошланди! - Terabayt.Uz\nЖанговар характердаги видеоўйинларнинг ёш болалар ва ўсмирлар руҳиятига салбий таъсири борлиги маълум. Уларга боғланиб қолганлар ташқи дунёдан деярли узилиб, фикри-хаёли ўйин билан бўлиб қолгани-ку майли, лекин...\nШу каби ҳолатлар сабабли, аввалроқ 11 ёшли бир бола PUBG Mobile ўйини зўравонликни тарғиб этишини айтиб, уни тақиқлашни сўраб Ҳиндистон ҳукуматига мурожаат йўллаган. Шундан сўнг мамлакатнинг айрим ҳудудларида бу ўйинни тақиқлай бошлашган.\nБолалар ва ўсмирларда тажовузкор хулқнинг ва зўравонликнинг ошиб бораётганида PlayerUnknown’s Battlegrounds ўйини айбдор деб топилгач, Гужарат штати ҳокимияти уни тақиқлаб қўйган. Ўтган ҳафтадан полиция ушбу ўйинни ўйнаётган болалар ва ўсмирларни ҳибсга ола бошлаган. Қўлга олинганларга тушунтириш берилиб, огоҳлантирган ҳолда қўйиб юборилмоқда.\nМамлакат бош вазири Нарендра Моди (Narendra Modi) жорий йилнинг январида, PUBG ва Fortnite каби ўйинларнинг ўта оммалашуви ота-оналар учун қийинчиликлар туғдираётганини айтган эди. Гарчи у айнан шу иккита ўйин номини тилга олган бўлса-да, ҳозирча вояга етмаганларга Fortnite эмас, балки фақат PUBG ўйнаш тақиқланган.\n#ўйинлар # Fortnite #PUBG #PUBG Mobile


Европарламент раҳбари Туркияда оммавий сиёсий тозалашлар бўлаётганини айтди\nТуркия ҳукумати мамлакатда сиёсий сабаб билан "оммавий тозалашлар" ўтказмоқда. Бундай фикрни Брюсселда Анқарада Cumhuriyet турк мухолиф газетаси бош муҳаррири Мурот Сабунжанинг ҳибсга олинишига изоҳ бериш давомида Европарламент раҳбари Мартин Шульц айтди. Бу ҳақда ТАСС ахборот агентлиги хабар бермоқда.\n"Мен ЕИда Туркия фуқаролари давлат тўнтарувига уринишдан кейин демократия учун қандай жасорат билан курашганларидан ҳайратланганларини аниқ айтганман. Бироқ давом этаётган оммавий тозалашлар ҳуқуқий ва хавфсизлик учун қилингандан кўра кўпроқ сиёсий сабаб билан амалга оширилаётганга ўхшамоқда", деб айтди Шульц.\nШульцнинг айтишича, Сабунжа ва Cumhuriyet’нинг бошқа журналистларининг ҳибсга олиниши Туркия сўз эркинлигини бузиш соҳасидаги қизил чизиқни яна бир маротаба кесиб ўтганидан дарак беради. "Ўлим жазоси бўйича дебатлар, мэрларнинг ушланиши, университетлардаги тайинловлар: турк ҳукумати бирлашишдан кўра қутбланишга интилмоқда", деб қўшимча қилди Шульц.\nСабунжа террорчилик ташкилотларига кўмак беришда гумон қилиниб ҳибсга олинди. Маҳаллий NTV телеканалининг маълум қилишича, газетанинг яна 13 ходимига нисбатан ҳибсга олишга ордерлар берилган. Улардан баъзиларининг уйида тинтувлар ўтказилган. Журналистлар Курдистон ишчи партияси ва "Фатҳуллачилар террорчилик ташкилоти (ФЕТО) аъзолари бўлмай туриб, уларга чоп этаётган материаллари орқали кўмак кўрсатганликда гумон қилинмоқдалар.\nТуркия Европарламент Cumhuriyet


Расман! Миржалол Қосимов АГМКда!\n24 декабрь, 2018, 17:25\n2018 йилги мавсум “Бунёдкор” футбол клуби учун ҳақиқий синов йили бўлди. Шунга қарамасдан, “қалдирғочлар” мавсумни барқарор ўтказишди: Суперлига ва мамлакат кубогида кучли тўртлик қаторидан жой олишди.\nОлмалиқнинг АГМК жамоаси эса ўтган мавсумда тарихий натижа қайд этди – Ўзбекистон кубоги соҳибига айланди. Бу эса, ўз навбатида, Осиё Чемпионлар лигасининг плей-офф раундига йўлланма берди.\nSPORTS.uz архиви: Миржалол Қосимов АГМК клуби бош мураббийи бўлиши мумкин\nАГМК клуби раҳбарияти мамлакатимиздаги энг тажрибали мураббийлардан бири – Миржалол Қосимовга янги мавсумда жамоани бошқариш таклифи билан чиқди. Миржалол Қўшоқович АГМК клуби билан музокара олиб борди ва якунда унинг Олмалиқ шаҳрида ишлаши аниқ бўлди, дея хабар бермоқда ”Бунёдкор” расмий сайти.\n“Бунёдкор” жамоасининг барча ходимлари, футболчилар ва раҳбарият Қосимовга жамоадаги фаолияти учун ўз миннатдорчилигини билдиради ва унинг келажакдаги мураббийлик фаолиятига омад тилайди, дейилади хабарда.


Венесуэлада аргентиналик футболчилар кетаётган автобус тўнтарилиб кетди\n11:08 / 11.02.2016\nВенесуэлада Аргентинанинг "Уракан" жамоаси футболчилари кетаётган автобус тўнтарилиб кетди. 10 февралда "Кларин" газетасининг маълум қилишича, жамоанинг икки спортчиси ва мураббийи шифохонага жароҳатлар билан етказилган.\nЖамоа шифокорининг таъкидлашича, уларнинг ҳаёти хавф остида эмас. Дастлабки маълумотларга кўра, автоҳалокатга носоз тормоз сабаб бўлган бўлиши мумкин. Йўл-транспорт ҳодисаси туфайли спортчиларнинг ватанларига қайтишлари маълум муддатга қолдирилди.\n"Уракан" Венесуэланинг "Каракас" жамоаси билан учрашувдан кейин Аргентинага қайтаётган бўлган. Учрашув венесуэлаликлар фойдасига 2:1 ҳисоби билан якунланган.


1 Салоникаликлар Глава 1\nОтамиз Худо ва Раббимиз Исо Масиҳнинг Салоника шаҳридаги имонлилар жамоатига Павлус, Силас ва Тимўтийдан салом! Худонинг инояти ва тинчлиги сизларга ёр бўлсин.\nБиз доим сизлар учун ибодат қилиб, ҳаммангиз учун Худога шукурлар айтамиз.\nЭй Худо севган биродарларимиз, Худо сизларни танлаб олганини биламиз.\nАхир, биз Хушхабарни сизларга қуруқ сўзлар билан эмас, балки тўлиқ ишонч ва Муқаддас Руҳнинг қудрати билан келтирдик. Орангизда бўлганимизда, сизларнинг манфаатингизни кўзлаб, қандай яшаганимизни биласиз.\nСизлар биздан ва Раббимиз Исодан ўрнак олдингиз. Ахир, кўп азоб–уқубат чекканингизга қарамай, Муқаддас Руҳ берадиган қувонч билан Худонинг сўзини қабул қилдингиз.\nШундай қилиб, Македония ва Ахая вилоятларидаги барча имонлиларга ўрнак бўлдингиз.\nРаббимизнинг каломи сизлардан фақатгина Македония ва Ахаяга ёйилиб қолмади, балки сизларнинг Худога бўлган имонингиз ҳамма жойда маълум бўлди. Шунинг учун энди бизнинг бирор нарса гапиришимизга ҳожат қолмади.\nБизни яхши қабул қилганингиз ҳақида, барҳаёт ва ҳақиқий Худога хизмат қилайлик, дея бутлардан юз ўгириб, Худога юз бурганингиз ҳақида ҳамма гапиряпти.\nХудонинг Ўғли Исонинг самодан тушишини кутаётганингиз ҳақида ҳам гапиряптилар. Худо Ўз Ўғли Исони тирилтирган, Исо бизни келажакда Худонинг ғазабидан қутқаради.


Ўсмирлар жамоаси бош мураббийи рақибларни яхши ўргана олмаганини тан олди\nЎсмирлар жамоаси бош мураббийи рақибларни яхши...\n08.09.2019 08:52 0 1456\nБугун мазкур ўйинлар олдидан ҳар икки терма жамоа бош мураббийлари иштирокида матбуот анжумани ўтказилди. Унда Ўзбекистон U-16 терма жамоаси устози Азамат Абдураимов қуйидагича фикр билдириб ўтди.\n—Биз рақибларимизни у қадар яхши ўргана олмадик. Рақиб жамоалар ўйинлари дисклари яқинда бизга етиб келди, масалан Баҳрайн ва Ҳиндистон терма жамоалариники. Ушбу рақиблар ўйин услубини ўрганишни бошладик. Бизга маълум, Ҳиндистон терма жамоаси яқинда ўз минтақавий мусобақасида ғолиб чиқди. Ушбу терма жамоа рақибларини жуда катта фарқ билан ортда қолдирди. Тўплар нисбати 28-0. Финалда Непални 7:0 ҳисобида мағлуб этди.\nҚолаверса, бизда Баҳрайн термаси ҳақида ҳам маълумотлар бор. Биз бежизга БАА термаси билан ўйин ўтказмаяпмиз. Ушбу икки жамоа, умуман араблар деярли бир хил услубда ўйнашади. Шу сабабдан ҳам БАА билан бўладиган ўйинлар биз учун муҳим аҳамият касб этади, — дейди Азамат Абдураимов.\nЎзбекистон ўсмирлар терма жамоаси


АҚШ 100 млн доллар ўғирлаган хакерларга қарши санкциялар киритди. Улар орасида ўзбекистонлик ҳам бор » Ўзбекистон янгиликлари – Zamin.uz\n06 декабрь 2019, 09:43\nАҚШ Молия вазирлиги Россиянинг олтита ширкати ва Evil Corp. (Dridex gang номи билан ҳам танилган) хакерлар гуруҳига қарши санкциялар жорий этилганини эълон қилди. Шунингдек, ушбу хакерлар гуруҳига алоқадор 17 нафар шахсга нисбатан ҳам санкциялар киритилди. Улар орасида Россия, Украина, Ўзбекистон, Молдова, Греция, Исроил ва Испания фуқаролари бор.\nРБК'нинг ёзишича, санкцияга тушган шахслар ва ташкилотларнинг АҚШ юрисдикциясидаги барча активлари музлатиб қўйилиши керак, АҚШ фуқаролари ва Америка компанияларига улар билан битимлар тузиш тақиқланади.\nВазирликдан таъкидлашларича, Evil Corp. 40дан ортиқ мамлакатлардаги уч юзта банк ҳамда ва молиявий компаниялардаги компьютерларга зарар етказиш учун ишлатилган Dridex зарарли дастурини ишлаб чиқиш ҳамда тарқатиш учун масъул бўлган, натижада 100 миллион доллардан ортиқ пул ўғирланган.\nАҚШ Молия вазирлиги раҳбари Стивен Мнучин Evil Corp.’ни кибержиноятчилик соҳасидаги энг кучли ташкилотлардан бири деб атади.\nСанкциялар рўйхатига киритилганлар орасида Максим Якубец ҳам бор, уни Молия вазирлиги «Россия ҳукуматининг кибержиноятчилик соҳасидаги зарарли ҳаракатларига тўғридан-тўғри ёрдам берадиган» хакерлар гуруҳи раҳбари, деб атайди. АҚШ Молия вазирлиги хабарида Якубецнинг ФХХ (ФСБ) билан ҳамкорлик қилиши кўрсатилган.\nМолия вазирлиги Давлат департаменти Evil Corp. етакчисини қўлга олишда ёрдам берадиган маълумот учун 5 миллион доллар миқдорида мукофот пули эълон қилганини билдирди.\nБундан ташқари, АҚШ Молия вазирлиги Evil Corp.’га алоқадор деб ҳисоблаган бошқа шахсларга нисбатан ҳам санкциялар жорий этилди. Муассаса маълумотларига кўра, уларнинг баъзилари гуруҳда раҳбарлик вазифаларини бажарган, бошқалари ўғирланган пулларни олиб чиқиб кетишга ёрдам берган.\nЯнгиликлар » Дунё » АҚШ 100 млн доллар ўғирлаган хакерларга қарши санкциялар киритди. Улар орасида ўзбекистонлик ҳам бор\n10:26 АҚШ Россияга қарши янги санкциялар киритди\n23:33 АҚШ Эронга қарши санкциялар матнини эълон қилди\n16:31 ИШИД ғазначисига нисбатан АҚШ санкциялар жорий этди\n12:12 АҚШдаги иккита рус банкининг 637 млн долларлик активлари музлатиб қўйилди


«Уйга бензин сепаман ва ҳаммаси тамом». Қашқадарёда ота ўз болаларига ўлдириш билан таҳдид қилди — видео\nҚашқадарё вилояти Қарши шаҳрида ота икки нафар фарзандини ўлдириш билан таҳдид қилди. Бу ҳақда «Kun.uz» нашри хабар берди.\nКадр: Telegram / @kunuzofficial\nМаълум қилинишича, ҳолат Қарши шаҳри Каманди маҳалласида содир бўлган. Болаларнинг каттаси 12, кичиги 11 ёшда. Нашрга етиб келган видеога кўра, ота икки нафар вояга етмаган ўғилларини ҳақоратлаб, ўлдириш билан қўрқитган.\n«Ўлдириб ташлайман, оёқ-қўлларингни синдираман. Мен билан ўлишни хоҳлайсанми? Уйга бензин сепаман ва битта сигарет чекаман, ҳаммаси тамом», деб болаларига таҳдид қилган.\nВидеодан оилада эр-хотин ўртасида зиддият келиб чиққанини англаш мумкин. Ота ўғилларини ҳақоратлашдан ташқари уриб, гўёки уларнинг онасига сабоқ бериб қўймоқчи бўлади. Отанинг ушбу ҳаракатидан фарзандлар жабр кўриб, руҳий зарбага учрамоқда.\nШунингдек, болаларнинг чинқириқ овозда додлаши, йиғлашидан аёвсиз калтакланаётгани эшитилган аудио ҳам келиб тушган.\nАввалроқ жасади чамадондан топилган Олий суд ходимининг қотилларига суд ҳукми ўқилгани маълум қилинган эди. Шунингдек, Андижонда синглиси билан гаплашмасликни тайинлаган акани пичоқлаган йигитга суд ҳукми ўқилгани ҳақида хабар берилган.


Alibaba Group асосчиси фонди Ўзбекистонга COVID-19га қарши курашишда ёрдам беради - 29.03.2020, Sputnik Ўзбекистон\nФонд 7 та мамлакатга жами 1,7 миллион дона ниқоб, 165 минг дона COVID-19ни аниқловчи тест, ҳимоя кийимлари ва зарурий тиббий асбоб-ускуналар юборади. 29.03.2020, Sputnik Ўзбекистон\n15:58 29.03.2020 (янгиланди: 16:03 29.03.2020)\nФонд 7 та мамлакатга жами 1,7 миллион дона ниқоб, 165 минг дона COVID-19ни аниқловчи тест, ҳимоя кийимлари ва зарурий тиббий асбоб-ускуналар юборади.\nТОШКЕНТ, 29 мар — Sputnik. Хитойлик миллиардер, Alibaba Group асосчиси Жек Ма ва унинг хайрия фонди 7 та мамлакатга коронавирус пандемиясига қарши курашишда ёрдам беради. Бу ҳақда Reuter агентлиги хабар қилди.\nРўйхатга қуйидаги мамлакатлар киритилган: Ўзбекистон, Қозоғистон, Қирғизистон, Озарбайжон, Ҳиндистон, Вьетнам ва Бутан.\nУшбу мамлакатларга жами 1,7 миллион дона ниқоб, 165 минг дона COVID-19ни аниқловчи тест, ҳимоя кийимлари ва зарурий тиббий асбоб-ускуналар юборилади.\nФонд бунга қадар Хитой, Россия, Жанубий-Шарқий Осиё, ЕИ ва Африка мамлакатларига коронавирусга қарши курашишда ёрдам қўлини чўзган эди.\nЭслатиб ўтамиз, аввалроқ Бирлашган Aраб Aмирликлари ҳукумати Ўзбекистонга 8 тонналик инсонпарварлик ёрдамини жўнатгани хабар қилинган эди.


Тошкентда ёндош емакхоналар ёниб кетди\n15 сентябрдан 16 сентябрга ўтар кечаси Тошкентдаги Паркент бозори яқинида жойлашган “Бек” ва “Сайёр” ресторанлари ёниб кетди. Бу ҳақда Газета.уз хабар қилади.\nХабар қилинишича, дастлаб ёнғин тонгги соат 3 ларда “Сайёр” ресторани ҳудудида чиққан. Гувоҳларга кўра, бу пайтда кучли бўлмаган бир неча портлаш овози эшитилган, бунда газ баллонлари портлагани тахмин қилинмоқда.\nАланга тез орада “Сайёр” ресторани биносини чулғаб олган ва “Сайёр”га томи туташ бўлган “Бек” ресторанига ўтган. Маълум бўлишича, ёнғин чоғида ресторанлар одам бўлмаган.\nЁнғинни 10 га яқин ўт ўчирувчилар машинаси икки соатга яқин ўчирганлар.\n“Бек” ва “Сайёр” ресторанлари жойлашган кўча автомобиллар учун бир муддатга ёпиб қўйилган, аммо кўп ўтмай бу кўчаларда ҳаракат тикланган.\nЁнғиннинг қаердан чиққани ҳақида ҳозирча аниқ маълумот йўқ. Айни пайтда бу борада турли тахминлар ўртага ташланмоқда, жумладан, “Сайёр” ресторанига қасддан ўт қўйилган бўлиши мумкинлиги ҳам назардан соқит қилинмаяпти.\n“Бек” ва “Сайёр” ресторанлари “Бек” ресторанлар тармоғининг биринчи ва энг оммабоп масканлари бўлиб ҳисобланарди. “Бек” ресторанлари Тошкент ва Самарқандда фаолият юритади. Бундан ташқари, ширкат франшизасидан мамлакатдаги 10 дан зиёд муассаса ва Новосибирскдаги ресторан фойдаланади.


Аҳолига бепул маслаҳат берувчи портал ишга туширилади\nАҳолига бепул маслаҳат берувчи портал ишга...\n10.01.2019 10:13 0 267\nЖамиятда ҳуқуқий онг ва ҳуқуқий маданиятни юксалтириш тизимини тубдан такомиллаштириш тўғрисидаги Президент Фармони қабул қилинди. Бу ҳақда Адлия вазирлигининг «Ҳуқуқий ахборот» канали хабар берди.\nФармонга мувофиқ, жамиятда ҳуқуқий онг ва ҳуқуқий маданиятни юксалтириш «шахс – оила ‒ маҳалла ‒ таълим муассасаси ‒ ташкилот ‒ жамият» принципи бўйича тизимли ва узвий ташкил этилади.\n«Ҳуқуқий тарғибот ишлари аълочиси» кўкрак нишони таъсис этилиб, кўкрак нишони билан ҳуқуқий маданиятни юксалтиришга ҳисса қўшган шахслар тақдирланади.\nФармонга кўра, Жамиятда ҳуқуқий маданиятни юксалтириш концепцияси тасдиқланди.\nКонцепция доирасида болалар учун махсус ҳуқуқий портал яратилади.\nПортал қуйидагиларни ўз ичига олади:\nКонституцияни ўргатишга доир илк тушунчалар;\nкундалик ҳаётда қўллашга мўлжалланган бошланғич ҳуқуқий билимлар;\nҳуқуқий ўйинлар, машғулотлар ва дастурлар бўйича услубий қўлланмалар.\nМаҳаллаларда «Ҳуқуқий ахборот куни» ташкил этилади.\n«Ўзбекистон Республикаси Конституциясини ўрганиш» ва «Инсон ҳуқуқларини ўрганиш»махсус ўқув курсларини барча таълим турлари бўйича ўргатиш жорий этилади.\nЁшларга орасида «Street law» (Кўча ҳуқуқи) лойиҳасини жорий қилиш учун ҳуқуқшунос талабалар, юридик коллежлар ўқувчилари, нодавлат ташкилотлар вакилларидан иборат кўнгиллилар гуруҳи шакллантирилади.\nАҳолини қизиқтирган ҳуқуқий мавзулар юзасидан «Сўров бўйича ҳуқуқий тарғибот» лойиҳаси амалга оширилади.\nпортал ҳуқуқий маданият ҳуқуқий онг\nЖамият 30/11, 09:47\nЎзбекистонда раҳбарлар ишига баҳо қўйиладиган портал яратилади\nҲуқуқ 05/11, 16:19\nМиллий ҳуқуқий интернет портали ишга тушди. У нима ўзи?\nТехнология 12/08, 14:53


25 сентябрь-1 октябрь кунлари Қашқадарёда биринчи халқаро анор фестивали ўтказилади - Darakchi\n25 сентябрь-1 октябрь кунлари Қашқадарёда биринчи халқаро анор фестивали ўтказилади\nМАДАНИЯТ 22.09.2019, 15:38\n25 сентябрь – 1 октябрь кунлари Қашқадарё вилоятининг Китоб туманидаги «Варганза» қишлоғида биринчи халқаро анор фестивали бўлиб ўтади.\nФестиваль ташкилотчилари Халқаро анор фестивали доирасида аукцион савдосини ташкил этишни мақсад қилишмоқда. «Варганза» қишлоғидаги анор дарахтларидан энг катта анорларни танлаб олиб, улар аукцион бозорида сотилади. Аукцион савдода «Варганза» қишлоғида тадбиркорлардан ташқари хорижлик меҳмонлар ҳам иштирок этади. Энг қизиғи, аукционда сотилган анор пули фестиваль сўнгида ушбу қишлоқда дунёга келган биринчи чақалоққа берилади. Ва ҳар йили ушбу анъанани давом эттиришни мўлжалланган.\nАйтишларича, ушбу қишлоқнинг ўзида анор экспорти билан шуғулланувчи 30 нафар тадбиркор фаолият юритади.\n«Варганза» маҳалла фуқаролар йиғини раиси Зиёдулла Мирзаевнинг маълумот беришича, айни пайтда қишлоқда 1000 гектар майдонда анор мавжуд бўлса, шундан 350 гектари фермер ва деҳқон хўжалиги эгаларига тегишли. Қолгани ушбу қишлоқда яшовчи аҳоли томорқасида экилган.\nМаълум қилишларича, 2018 йил фақатгина «Варганза» қишлоғининг ўзидан хорижга 2000 тонна анор экспорт қилинган. Варганза анорларининг асосий харидорлари Россия ва Жанубий Корея ҳисобланади. Хорижга сотилган анорларнинг килосига 2 АҚШ доллари миқдорида ҳақ тўланган.\n— Насиб этса 2019 йил хорижга қишлоғимизнинг ўзидан 5000 тонна анор экспорт қилишни мақсад қилганмиз, — дейди Зиёдулла Мирзаев. — Жорий йилги харидорларимиз ичида Япония давлати ҳам бор.\nМаълумот ўрнида: Варганза қишлоғида айни кунда 3470 та хонадон мавжуд бўлиб, 20 минг аҳоли истиқомат қилади.


Ван Дейк нега васиятнома ёзишга мажбур бўлган? / CHAMPIONAT.asia\n02:56Ла Лига. Жамоалар 10 кишидан бўлиб ўйнаган баҳсда Суареснинг голи "Барса"га ғалаба келтирди 23 02:16АПЛ. Салоҳ дубль қайд этган ўйинда "Ливерпуль" ишончли ғалабага еришди 7 01:58Расман: 10 июль куни еврокубокларнинг кейинги босқичига қуръа ташланади 2 01:39"Барселона" ҳимоячиси "Марсель"га ўтиши мумкин 1 01:34МЮ Дембелени сотиб олмайди 1 01:32"Милан" венгриялик футболчини харид қилади 0 01:25"Реал" футболчиси ўзини изоляция қилади. У COVID-19 инфекциясини юқтирган бемор билан алоқа қилган 1 00:39РПЛ. Москва дербисида жанговар дуранг қайд этилди 0 00:30РПЛ. "Ўзбек дербиси"да Остон Ўрунов жамоаси сафардан ғалаба билан қайтадиган бўлди 48 00:16АПЛ. "Ман Сити"дан голлар шоуси, "Вулверхэмптон" эса мағлуб бўлди 1 00:03А Серия. "Рома" ва "Аталанта"нинг бошланғич таркиби маълум 1 23:58Ла Лига. "Барселона" — "Эспаньол": Асосий таркиблар билан танишинг 13 23:31ПСЖ Мбаппенинг маошини 2 карра оширмоқчи 1 23:20АПЛ. "Брайтон" — "Ливерпуль": Асосий таркиблар маълум! 3 22:59Траоре испан гранди сафига қўшилади 8\nВан Дейк нега васиятнома ёзишга мажбур бўлган?\n03 июн 22:05\n“Ливерпуль” ҳимоячиси Виржил ван Дейк 20 ёшида перитонит ва буйрак инфекцияси ташхиси билан шифохонага ётган.\n“Касалхонада бўлганимда, атрофимдаги найчаларни кўрдим. Танамни қимирлата олмасдим. Шунда хаёлимга энг ёмон фикрлар келган. Онам билан ибодат қилдик ва мумкин бўлган барча сценарийларни ўйладик.\nБаъзи ҳужжатларга имзо қўйишим керак эди, бир сўз билан айтганда эса васиятномага. Албатта, бу ҳақда ҳеч ким гапиришни истамайди, аммо бунга мажбур бўлдик, чунки бу якун бўлиш эҳтимоли бор эди. 13 кечани шифохонада ўтказдим”, дея қайд этган нидерландиялик фулбек.\nАПЛ. Салоҳ дубль қайд этган ўйинда "Ливерпуль" ишончли ғалабага еришди 7\n“Ливерпуль”да – 49, “Барселона"да – 25, “Реал”да – 17 фоиз… Топ клубларнинг Twitter'даги фейк обуначилари сони ҳисобланди 1\nКлопп: "Лаллана "Ливерпуль" афсонасига айланиб улгурди" 3\n04 июн 03:15:53\nБошка гапирадиган гап комаптида, буям гап деп гапирибтида. Маколачиларам макола деп чикараверибдида. Макола, янгилик деганлар торт катор болмайди.\nBu intervyudan olingan sal fikr doirani kengeytirib oylasa bu van dijk bu gaplani ozidan ozi aytmagandur digan oy hayol keladi miyyaga shundan keb chiqadiki bu intervyusidan kesib olingan bir parcha boladi\n04 июн 00:04:14\nYomon mavzu emas buyam bir futbolchini boshidan otkazgan qiyinchigi yozilgan\n03 июн 23:46:42\n03 июн 23:45:48\nБошка гапирадиган гап комаптида, буям гап деп гапирибтида\n04 июн 09:56:27


Хабарингиз бор, жорий йилнинг 5 июль куни Ўзбекистон Республикаси Президенти Шавкат Мирзиёев раислигида ўтказилган видеоселектор йиғилишда солиқ ислоҳотлари натижалари таҳлил қилиниб, янги вазифалар белгилаб берилди.\nТадбирда Олий Мажлис Қонунчилик палатаси депутати, ЎзМТДП фракцияси аъзоси Шерзод Қулматов иштирок этиб, йиғилганларга республикамизда солиқ соҳасида олиб борилаётган ислоҳотлар, соҳа ривожи юзасидан қонунчиликка киритилган ўзгартиш ва қўшимчалар хусусида батафсил маълумот берди.\nТаъкидланганидек, фармон билан мамлакатимизда инвестициявий муҳитни янада яхшилаш, адолатли рақобат тамойилларини жорий этиш мақсадида солиқлар ва божхона имтиёзлари бекор қилинади. 2019 йил 1 августдан бошлаб, қишлоқ хўжалиги маҳсулотларини ишлаб чиқарувчилар ягона ер солиғи тўловчиси бўлиб, ихтиёрий равишда қўшилган қиймат солиғини тўлашга ўтадилар. Бунинг учун фермер хўжаликлари ўзи жойлашган ҳудудий давлат солиқ хизмати органига ариза билан мурожаат этиши лозим ва шу аризага асосан солиқ органлари томонидан уларга қўшилган қиймат солиғи тўловчиси сифатида гувоҳнома тақдим этилади. Гувоҳномага эга бўлган фермер хўжаликлари кейинги ойнинг 1 санасидан бошлаб қўшилган қиймат солиғи тўловчилари ҳисобланади ва ўтиш санасида мавжуд бўлган товар моддий бойликлари қолдиқлари бўйича қўшилган қиймат солиғи суммасини ҳисобга олиш ҳуқуқига эга бўлади.\nТадбирда мавзу юзасидан тадбиркорларни қизиқтирган барча саволларга жавоб қайтарилди.


Голливуд юлдузлари Трампга қарши ижтимоий рекламада суратга тушди(Видео) - 24 Сентября 2016 - www.SheJoT.CoM\nГлавная » 2016 » Сентябрь » 24 » Голливуд юлдузлари Трампга қарши ижтимоий рекламада суратга тушди(Видео)\nГолливуд юлдузлари Трампга қарши ижтимоий рекламада суратга тушди(Видео)\nБир қатор Голливуд актёрлари, хусусан Роберт Даун-кичкина, Скарлетт Йоханссон, Нил Патрик Харрис, Марк Стронг, Жулианна Мур, Мартин Шин, Жеймс Франко, Дон Чидл ва бошқалар АҚШ президентлигига Республикачилар партиясидан номзод Дональд Трампга овоз бермаслик тарғиб этилган ижтимоий рекламада суратга тушишди. Ижтимоий роликда Голливуд актёрлари АҚШ фуқароларига президент сайлови мамлакат ҳаётидаги энг муҳим ҳодиса эканлигини айтиб ўтган.\nШунингдек, актёрлар АҚШни қутқариш учун уни ядро қуролини қўллаб-қувватловчи инсоннинг қўлига топширмаслик лозимлигини айтиб ўтган. Уларнинг сўзларига кўра, бу ҳодиса бошланмасдан туриб олди олиниши керак.\nБундан ташқари, шунча актёрлар нима сабабдан бир роликда суратга тушиш учун тўпланганини ҳам айтиб ўтган. "Сабаб—касаллик, экологик инқироз ва жамият тизимини бузиши мумкин бўлган қўрқоқ расист” эканлиги айтилади.\nКатегория: DUNYO YANGILIKLARI / ДУНЁ ЯНГИЛИКЛАРИ | Просмотров: 342 | Добавил: iphone | Теги: #habarlar, #uznews, #новости, #newsuz, #Yangiliklar, #ahborot, #Yangilik, #news, #xabarlar | Рейтинг: 0.0/0